3 ամսվա ընթացքում շինարարական զգալի աշխատանքներ են իրականացվել: Շինարարությունն ընթանում է արագ, բայց խստորեն պահպանվում է որակը: Առաջին փուլի աշխատանքները կավարտվեն մինչեւ 2019թ. ամառը: Այդ փուլում համալիրում հնարավոր կլինի 4000 գլուխ խոզ բուծել: Նախաձեռնության հեղինակը փակագծերը բացում է՝ կա նաեւ երկրորդ փուլը՝ համալիրի ընդլայնումը: Այս դեպքում համալիրը հնարավորություն կտա 10 000 գլուխ խոզ բուծել: Նախագծերն արդեն պատրաստ են, վստահեցնում է Աշոտ Ջիվանյանը, բայց դեռ չի շտապում ժամկետները հստակեցնել: Խոզաբուծական համալիրին անհրաժեշտ աշխատուժը փորձելու են առաջին հերթին հենց Ճարտարից հայթայթել: Արտադրանքի իրացման հետ կապված հարցերը կքննարկվեն առաջիկայում: Գործարարի համոզմամբ՝ ներդրվող գումարների չափից ավելի կարեւոր է այն, որ յուրաքանչյուր արցախցի՝ Արցախում թե Արցախից դուրս, վստահ լինի, որ երկրի հզորացումը նաեւ իրենից է կախված, եւ աշխատի այդ գիտակցումով: